Грецияла, тәүге нәүбәттә илдең баш ҡалаһы Афинала, дәүләт хеҙмәткәрҙәренең 24 сәғәтлек забастовкаһы башланды. Гректар дәүләт секторындағы эштән ебәреүҙәргә ҡаршы сыға. Йыл аҙағында, хөкүмәттең планы буйынса, 25 мең бюджет хеҙмәткәре эштән бушатылырға йәки икенсе хеҙмәт урынына күсерелергә тейеш. Эштән бушатыуҙарҙың тәүге фазаһы 22 мартҡа планлаштырылған. Был дата алдынан профсоюздар йәнә 48 сәғәтлек стачка ойошторорға ниәтләй.